Raišupis

Raišupis – kaimas šiaurinėje Marijampolės savivaldybės dalyje, 1 km į pietvakarius nuo Smilgių. Kaime auga keturios 150–200 metų senumo vinkšnos.

 Istorija 

XIX a. pab. buvo Raišupio kaimas ir dvaras Marijampolės apskrities Javaravo valsčiuje, Marijampolės parapijoje. Dvaras valdė 174 margus žemių.

1947 m. ties kaimu įvyko Raišupio kautynės tarp Lietuvos partizanų ir NKVD.

2017 m. kaimui grąžintas tikrasis jo vardas – Raišupis. Toks kaimo vardas (Raišupis) randamas visuose Lietuvos vietovardžių šaltiniuose, išskyrus 1976 m. „Lietuvos TSR administracinio-teritorinio suskirstymo žinyno“ II dalį, kurioje tikriausiai per klaidą pateikta forma su ilgąja galūne – Raišupys. Būtent pastaroji forma tapo pamatiniu vietovardžio įteisinimo šaltiniu. Toks oficialiai įteisintas kaimo vardas Raišupys ilgą laiką ir buvo. Marijampolės savivaldybės administracijos prašymu, vadovaudamasis Valstybinės lietuvių kalbos komisijos išvada, Registrų centras klaidą ištaisė – 2017 m. spalio 2 d. kaimas atgavo savo istorinį vardą.Ne Raišupys, o Raišupis!  2017-10-09, Marijampole.lt (tikrinta 2022-02-04).

 Gyventojai 

 Žymūs žmonės 
 Juozas Kedys (1897–?) – socialdemokratų politikas, Trečiojo Seimo atstovas.

 Šaltiniai 

Kategorija:Marijampolės savivaldybės gyvenvietės